जलस्नेही-वसास्नेही संतुलन
किसी पृष्‍ठ संक्रियक का हाइड्रोफिलिक-लिपोफिलिक बैलेंस (hydrophilic–lipophilic balance; संक्षिप्त: HLB) अथवा जलस्नेही–वसास्नेही संतुलन इसकी जलस्नेही या वसास्नेही प्रवृत्ति का मापन है। इसका मापन पृष्ठ संक्रियक पदार्थ में जलस्नेही और वसास्नेही भागों के आण्विक भार की प्रतिशत मात्रा से किया जाता है। यह सर्वप्रथम ग्रिफिन ने सन् 1949 और 1954 वर्णित किया था। बाद में इसकी गणना की अन्य विधियाँ भी सुझाई गई जिनमें विशेष रूप से सन् 1957 में डेविस द्वारा सुझावित प्रमुख है।